إسپانيا (جورنال)

إسپانيا هو جورنال ناطقة ب الصبليونية صدر ف مدينة طانجا ف لمغريب ف لفترة ما بين 1938 و1971.

 تاريخ 
تأسس عام 1938 بتوجيه من خوان لويس بيݣبيدير لي كان ف منصب لمندوب السامي د سپانيا ف لمغريب ف داك لوقت، ونشرت صحيفة لعدد لول ليها ف 12 أكتوبر 1938.

كان كيتم توزيع 50000 نسخة يوميا، و بداكشي تعتابر "إسپانيا" الجورنال الصبليوني ليومي الرايد ف شمال إفريقيا. وخا كانت الجورنال صبليوني، لقسم لإخباري ف الجورنال رحب ب شحال د لكتاب و الصحفيين الصبليونيين الجمهوريين لمنفيين بحال فرناندو ݣارسيا ڤيلا و خوان أنطونيو كابيثاس. وكان هاد الجورنال متاح للمعارضين ديال الجينيرال فرانكو باش يعبرو على آرائهم وتوجهاتهم، شي لي خلاها أشهر جريدة خارجة على سيطرة فرانكو و لأكتر مبيعا بين الصبليون، ل درجة بلي تطلق على الصحافيين لي خدامين فيها لقب "الصحافيين لمقاومين".

كان آخر إصدار د الجورنال ف تاريخ 31 أكتوبر 1971. و دكر الجورنال الرقمي الصبليوني "ݣرانادا ميديا" ف واحد تقرير بلي جورنال إسپانيا تسد بضغط من لمملكة لمغربية.

وبعد لوقوف ديالها، خلفها جورنال "صول دي إسپانيا" Sol de España (شمش د إسپانيا)، لي تنشر ف مالاݣا بين عام 1967 و 1982.

 موضوعات د النشر 
وخا الجورنال كان كيتنشر ف مدينة طانجا، لخط التحريري الصبليوني د الجورنال ماكنش كيهتم بالشؤون لإفريقية بزاف. كان كيهتم ف لأغلب للشؤون الصبليونية و الدولية، و كان الجورنال كينشر أخبار كتيرة على لمدابزة د التيران. و ف فترة لخمسينيات من لقرن لعشرين، نشر جورنال إسپانيا ملحق ساخر كان كيتعرف بسمية "دون خوسيه" و داكشي بإشراف لمصور و رسام كاريكاتير صبليوني أنطونيو مينݣوتي.
 لمديرين و الرؤاسا ديال الجورنال 
كان مؤسس الجورنال صبليوني و مديرها اللول هو الصحفي الصبليوني ݣريݣوريو كوروتشانو، و لي عين الجمهوري خايمي مينينديز أول رئيس تحرير د الجورنال. و من بعد جا إدواردو هارو تيكلين و مانويل كروز فرنانديز بلاصت ݣريݣوريو كوروتشانو مديرين د الجورنال.

 لمقر 
كان عند الجورنال إسپانيا جوج مقرات ف طانجا، لمقر اللول كان ف شارع پاستور نمرة 35، وهو مقر مخصص ل لإدارة، و لمقر التاني كان ف تقاطع شوارع أبو بكر الصديق و بن تومرت وسط مدينة طانجا، و كان هو مقر التحرير لي كيتجمعو فيه الصحفيين باش يحررو التقارير د لخبار.

 عيون لكلام 

 مصادر 
 Aubert, Paul; Desvois, Jean-Michel (1996). Presse et pouvoir en Espagne, 1868-1975. Maison des Pays Ibériques. ISBN 2-909596-11-7.
 Carrasco González, Antonio M. (2012). El reino olvidado: Cinco siglos de historia de España en África. La Esfera de los Libros. ISBN 978-84-9970-729-7.
 Conde Martín, Luis (2002). Historia del humor gráfico en España. Lérida: Milenio. ISBN 84-9743-058-1.
 Crespo, Gérard (2016). Les Espagnols au Maroc, 1859-1975. De la guerre d’Afrique à l’indépendance du Sahara Espagnol. Edilivre. ISBN 978-2-334-07004-1.
 Fontes, Ignacio; Menéndez, Manuel Ángel (2004). El parlamento de papel. Las revistas españolas en la transición democrática I. Asociación de la Prensa de Madrid.
 García Baquero, Antonio; Romero de Solís, Pedro (2003). Fiestas de toros y sociedad. Universidad de Sevilla. ISBN 84-472-0817-6.
 Israel Garzón, Jacobo (2008). Los judíos hispano-marroquíes (1492-1973). Hebraica Ediciones.
 Moreiro, Julián; Melquiades Prieto, Santiago (2000). La Codorniz: Antología (1941-1978). EDAF. ISBN 84-414-0463-1.
 Naval, M.ª Ángeles (2001). La Novela de Vértice y la Novela del sábado I. Madrid: CSIC. ISBN 84-00-07891-8.
 Reig García, Ramón (2011). La comunicación en Andalucía: Historia, estructura y nuevas tecnologías. Sevilla: Centro de Estudios Andaluces. ISBN 978-84-939078-0-8.
 Sánchez Ruano, Francisco (2004). Islam y Guerra Civil Española: Moros con Franco y con la República. La Esfera de los Libros.

تصنيف:طانجا
تصنيف:لقرن 20 ف لمغريب